Дызыхуей дыдэщ
УФ-м и Къэрал Думэм и депутат Сафаралиев Га-джимет къыхилъхьащ Урысейм ЩIэныгъэхэмкIэ и академием и къудамэ Кавказ Ищхъэрэм къыщызэIуахыну.
— ЩIэныгъэр сыт щыгъуи щIэгъэкъуэну щытащ экономикэм зегъэужьыным. ЩIэныгъэмрэ егъэджэныгъэ IэнатIэмрэ лэжьыгъэм, мылъку къэзылэжь экономикэм мы зэманым щIагъуэу япыщIакъым. Ар щыболъагъу Кавказ Ищхъэрэми. Абы щыгъуэми, мыбы щIэныгъэм зыщиужьащ, IэщIагъэлI цIэрыIуэхэр щыIэщ. Абыхэм къэхутэныгъэ гъэщIэгъуэнхэр ирагъэкIуэкI, — жиIащ Сафаралиевым.
РАЕН-м и Кавказ Ищхъэрэ къудамэм и унафэщI Щербаков Александр депутатым и телъхьэщ. Абы къыхегъэщхьэхукI мы Iуэхум курорт щIыналъэм и дежкIэ мыхьэнэшхуэ иIэу.
«Аргументы и факты».
